De la Taylor Jenkins Reid, autoare de bestsellere The New York Times, un roman plasat in anii 1980, in contextul programului Space Shuttle al NASA, despre cat de departe suntem dispusi sa mergem pentru a trai si a iubi. Joan Goodwin a fost fascinata de stele de cand se stie. Serioasa si rezervata, e multumita de viata ei ca profesoara de fizica si astronomie la Universitatea Rice. Asta pana cand afla ca NASA e in cautarea primelor cercetatoare care sa se alature programului Space Shuttle. Dintr-odata, Joan isi doreste cu toata fiinta sa fie unul dintre putinii oameni care au sansa sa ajunga in spatiu. Selectata dintre mii de alte femei in vara anului 1980, incepe pregatirea la Centrul Spatial Johnson din Houston, alaturi de un grup exceptional de colegi: pilotul Top Gun Hank Redmond si omul de stiinta John Griffin, care sunt binevoitori si dezinvolti chiar si atunci cand miza e uriasa; Lydia Danes, specialista in misiuni, care a muncit prea mult ca sa-si piarda vremea cu amabilitati; Donna Fitzgerald, care are un suflet bun, dar si propriile secrete; si Vanessa Ford, magnetica si misterioasa inginera aeronautica, care poate repara orice motor si pilota orice avion. Pe masura ce noii astronauti leaga prietenii neasteptate si se pregatesc pentru primul lor zbor, Joan descopera o pasiune si o dragoste pe care nu si le-a imaginat vreodata. In aceasta noua lumina, incepe sa puna la indoiala tot ceea ce crede ca stie despre locul ei in universul observabil. Apoi, in decembrie 1984, in misiunea STS-LR9, totul se schimba intr-o clipa. ''Un roman atent documentat, in care Taylor Jenkins Reid reuseste sa surprinda cu maiestrie vulnerabilitatile care ne fac sa fim umani si dinamica unor relatii care ajung sa ne clatine convingerile despre noi insine.'' - Anamaria Manolescu, coordonatoarea colectiei Nemira Fiction